HMPRO ทุ่มงบ 285 ลบ. เปิดสาขาพัทลุง ตั้งเป้ายอดขายกว่า 28 ลบ./เดือน
HMPRO ทุ่มงบ 285 ลบ. เปิดสาขาพัทลุง ตั้งเป้ายอดขายกว่า 28 ลบ. ต่อเดือน
10 ก.ค. 2558

นายณัฏฐ์ จริตชนะ ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า บริษัทได้เดินหน้าเปิดสาขาอย่างต่อเนื่องไปทั่วประเทศเพื่อตอบสนองความต้องการของลูกค้าในภูมิภาคต่างๆ ให้ครอบคลุมทุกพื้นที่ โดยล่าสุดใช้งบประมาณกว่า 285 ล้านบาท ในการลงทุนเปิด โฮมโปร สาขาพัทลุง เป็นสาขาที่ 75 บนพื้นที่กว่า 11 ไร่ ทั้งนี้คาดว่า โฮมโปร สาขาพัทลุง จะมียอดขายต่อเดือนประมาณ 28 ล้านบาท
โดยโฮมโปรพัทลุง มีพื้นที่ให้บริการรัศมีครอบคลุมพื้นที่ 65 ตำบล 11 อำเภอในจังหวัดพัทลุง และครอบคลุม อำเภอ จังหวัดใกล้เคียง ซึ่งมีร้านค้าเช่าที่เป็นพันธมิตรเปิดให้บริการ 2 ร้านค้า ได้แก่ ร้าน Coffee Shop ชื่อร้าน De Beste และ LH BANK โดยมีพนักงานให้บริการในโฮมโปร  67 คน